Publication: Magyar Közlöny
Issue: MK-2003-127 (Year: 2003, Number: 127)
Era: 1990-2004
Section: bírósági cégeljárásról szóló 1997. évi CXLV. törvény (Ctv.)
Paragraph Index: 891

(2) A jogi képviselõ az eredetileg nem elektronikus formában készült okiratok (hiteles másolatuk) megõrzésérõl az ügyvédi törvényben, illetve a közjegyzõkrõl szóló törvényben szabályozott módon gondoskodik. A jogi képviselõ köteles a papíralapú okiratot a cégbíróság felhívására bemutatni az elektronikus okirattal való egyezõség megállapítása érdekében, ha e tekintetben a cégbíróságnak kételye merül fel. Az országos ügyvédi levéltárban elhelyezett okiratok bemutatásáról a Magyar Ügyvédi Kamara, a 2003/127. szám közjegyzõi levéltárban elhelyezett okiratok bemutatásáról pedig a közjegyzõi levéltár vezetõje gondoskodik. 48/C. § (1) A bejegyzési (változásbejegyzési) kérelmet és annak mellékleteit a jogi képviselõ elektronikus okirat formájában, elektronikus úton a Szolgálathoz küldi meg. Az eljárási illetéket és a közzétételi költségtérítést a jogi képviselõ a cég nevében fizeti meg elektronikus úton, a Szolgálat elektronikus ügyfélszolgálatán a kormányzati portál elektronikus fizetési rendszerén keresztül a bejegyzési (változásbejegyzési) kérelem benyújtásával egyidejûleg, vagy az megfizethetõ késõbb, a 48/A. § (1) bekezdése szerinti elektronikus úton megküldött tanúsítvány kézhezvételét követõ 2 napon belül, a tanúsítvány számára és a cégjegyzékszámra hivatkozással. A befizetett illetéknek a Kincstár illetékbeszedési számlájára, a közzétételi költségtérítésnek pedig az Igazságügyi Minisztérium — külön jogszabályban meghatározott — számlájára történõ átutalásáról a Szolgálat gondoskodik.

Source: https://magyarkozlony.hu/hivatalos-lapok/041f6e7a941cd9e1e4f0a49da1f814b2ebf9034b/dokumentumok/acbcd57e44374760bacdafc58fb7eb33cba913f0/letoltes